Konrad Peutinger

Konrad PEUTINGER (naskiĝis la 14-an de oktobro 1465 en Aŭgsburgo; mortis la 28-an de decembro 1547 samloke) estis germana juristo, humanisto, diplomato, ekonomikisto, politikisto kaj libro-antikvaĵisto. Li edukiĝis en Bolonjo kaj Padovo, sed famiĝis kiel libro-kolektisto kaj kreis, kune kun Marcus Welser (1558-1614) kaj ties edzino Margareta Welser, unu el la plej grandaj privataj bibliotekoj ĉe la nordo de la Alpoj. Kiel urboficisto en Aŭgsburgo, li estis unu el la plej gravaj politikuloj de la Imperia Urbo dum la Protestanta Reformado. Krom tio, li estis konsilanto de la imperiestro Maksimiliano la 1-a kaj de la respektiva posteulo Karlo la 5-a.

 Biografio 
Peutinger studis Juron en Padovo. En 1497, li fariĝis urba sekretario en Aŭgsburgo, kiun li reprezentis en diversaj dietoj, ĉefe en tiu de Worms, en 1521. Li estis relative familia kun la imperiestro Maksimiliano la 1-a.

Peutinger estis unu el la unuaj publikigi la "Romiajn Enskribaĵojn" (Inscriptiones Romanæ, 1520). Ĉi-tiu verko estis citata kiel la plej grava el liaj eldonaĵoj pri klasikaj antikvaĵoj.

La nomo de Peutinger ankaŭ estas ligita al la fama Tabelo de Peutinger, t.e., mapo prezentanta la militismajn vojojn de la konata mondo inter la antikvaj romioj, kies eltrovo estis farita de Conrad Celtis, kiu transdonis al la humanisto por publikigado. Do, la mapo estis publikigita en 1591 far la eldona oficejo de Johannes Moretus (1543-1610), kies sidejo estis en Antverpeno. Tamen, tiu mapo estis tute publikita nur en 1753, fare de Franz Christoph von Scheyb (1704-1777).

Peutinger estis ankaŭ la unua publikigi "La deveno-n kaj la Faritaĵoj-n de la Gotoj" kaj la Historia Langobardorum ("Historio pri la langobardoj") verkita de Paŭlo Diakono.

 Verkoj 
 Analecta Lutherana. Leteroj kaj rakontoj pri la historio de Lutero. Zugleich ein Supplement zu den bisherigen Sammlungen seines Briefwechsels, eldonisto Theodor Kolde, Gotha 1883.
 Briefe von und an Konrad Peutinger, Blasius Höltzl, Meinrad Molther, (Leteroj senditaj kaj ricevitaj de Konrad Peutinger, Blasius Höltzl, Meinrad Molther), eldonita de Edmund von Oefele. Franz, München 1898
 Aus dem Briefwechsel des Humanisten Michael Hummelberger mit Conrad Peutinger, Frh. Chr. zu Schwarzenberg und Kaspar Ursinus Velius, eldonisto Josef Neff, Tübingen 1900 (El la korespondaĵoj de la humanisto Michael Hummelberger al Conrad Peutinger, Christian zu Schwarzenberg kaj Kaspar Ursinus Velius)
 Konrad Peutingers Briefwechsel, (Korespondaĵoj de Konrad Peutinge), eldonita de Erich König, München 1923. disponebla en diĝita versio de ULB Düsseldorf

 Bibliografio 
 Personensuche
 Wikisource Allgemeine Deutsche Biographie
 Allgemeine Deutsche Biographie
 Neue Deutsche Biographie
 Virtual International Authority File

 Vidu ankaŭ 
 Tabula Peutingeriana
 Christoph Amberger (1505-1562) germana pentristo
 Erich König (1881-1940) germana historiisto
 Conrad Celtis (1459-1508)
 Albrecht Dürer (1471-1528)

Kategorio:Germanaj renesancaj humanistoj
Kategorio:Germanaj diplomatoj
Kategorio:Germanaj juristoj
Kategorio:Germanaj ekonomikistoj
Kategorio:Germanaj antikvaĵistoj
Kategorio:Universitato de Bourges